Ole Marius Melhuus spiller bass på Terje Tysland-albumet som kom ut i 1979, og på en rekke andre plateutgivelser, blant annet under ledelse av Nissa Nyberget, Lillebjørn Nilsen, Ole Paus, Øystein Sevåg, New Jordal Swingers, Staffan William-Olsson og andre. Han arbeider nå som freelance bassist i teater/musical- og studio-bransjen, samt for Forsvarets Musikk, og som basslærer og cellolærer. Han er i dag bassist i bandet New Jordal Swingers (siden 1991) og i salsabandet La Descarga siden 1996, og vikarierende bassist for Carlos Del Puerto (som er originalmedlem fra latin-jazz-bandet IRAKERE) i «norsk-salsa»-bandet Hovedøen Social Club siden 2007.